CELEX: 32015D1377
Language: mt
Date: 2015-08-07 00:00:00
Title: Deċiżjoni ta' Implimentazzjoni tal-Kummissjoni (UE) 2015/1377 tas-7 ta' Awwissu 2015 dwar miżura meħuda mill-Iżvezja skont id-Direttiva 2006/42/KE tal-Parlament Ewropew u tal-Kunsill, li tipprojbixxi t-tqegħid fis-suq ta' żewġ magni għat-tqattigħ f'biċċiet u għall-qsim ta' ħatab għan-nar manifatturati minn Bonnet AB (notifikata bid-dokument C(2015) 5412) (Test b'rilevanza għaż-ŻEE)

11.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 212/37
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1377
   tas-7 ta' Awwissu 2015
   dwar miżura meħuda mill-Iżvezja skont id-Direttiva 2006/42/KE tal-Parlament Ewropew u tal-Kunsill, li tipprojbixxi t-tqegħid fis-suq ta' żewġ magni għat-tqattigħ f'biċċiet u għall-qsim ta' ħatab għan-nar manifatturati minn Bonnet AB
   
      
         (notifikata bid-dokument C(2015) 5412)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE (1), u b'mod partikolari l-Artikolu 11(3) tagħha,
   Billi:
   
               (1)
            
            
               F'konformità mal-proċedura stabbilita fl-Artikolu 11(2) tad-Direttiva 2006/42/KE, l-Iżvezja għarrfet lill-Kummissjoni b'miżura li tipprojbixxi t-tqegħid fis-suq ta' magni għat-tqattigħ f'biċċiet u għall-qsim ta' ħatab għan-nar tat-tipi Bonnetklippen u Brännhultsklippen, manifatturat minn Bonnet AB, Surgatan, SE-602 28 Norrkoping, l-Iżvezja.
            
         
               (2)
            
            
               Il-magni għat-tqattigħ f'biċċiet u għall-qsim ta' ħatab għan-nar kellhom il-marka CE, skont id-Direttiva 2006/42/KE.
            
         
               (3)
            
            
               Il-miżura ttieħedet għax il-magni għat-tqattigħ f'biċċiet u għall-qsim ta' ħatab għan-nar ma kinux konformi mar-rekwiżiti tas-saħħa u s-sikurezza essenzjali stabbiliti fil-punti 1.1.2 u 1.3.7 tal-Anness I tad-Direttiva 2006/42/KE, f'dak li għandu x'jaqsam mal-prinċipji tal-integrazzjoni tas-sigurtà u tar-riskji relatati ma' partijiet li jiċċaqilqu. B'mod partikolari, il-magni ma kellhom l-ebda mezz ta' lqugħ jew apparat ieħor li jipproteġu kontra r-riskji minn partijiet li jiċċaqilqu, u huwa possibbli li ż-żona ta' periklu tintlaħaq waqt li l-magni jkunu qed jiġu operati.
            
         
               (4)
            
            
               L-Iżvezja nfurmat lill-manifattur dwar in-nuqqasijiet. Il-manifattur ħa l-miżuri meħtieġa biex ineħħi mis-suq il-prodotti mhux konformi.
            
         
               (5)
            
            
               L-eżami tal-evidenza mogħtija mill-Iżvezja juri li l-magni għat-tqattigħ f'biċċiet u għall-qsim ta' ħatab għan-nar tat-tipi Bonnetklippen u Brännhultsklippen manifatturati minn Bonnet AB, Surgatan, SE-602 28 Norrkoping l-Iżvezja, ma jissodisfawx ir-rekwiżiti essenzjali tas-saħħa u tas-sikurezza stipulati fid-Direttiva 2006/42/KE, u li dan in-nuqqas ta' konformità jwassal għal riskji serji ta' korriment tal-utenti. Għaldaqstant, huwa xieraq li l-miżura meħuda mill-Iżvezja titqies bħala ġġustifikata,
            
         ADOTTAT DIN ID-DEĊIŻJONI:
   Artikolu 1
   Il-miżura meħuda mill-Iżvezja biex tipprojbixxi t-tqegħid fis-suq ta' żewġ magni għat-tqattigħ f'biċċiet u għall-qsim ta' ħatab għan-nar tat-tipi Bonnetklippen u Brännhultsklippen manifatturati minn Bonnet AB, Surgatan, SE-602 28 Norrkoping, l-Iżvezja, hija ġġustifikata.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-7 ta' Awwissu 2015.
      
         
            Għall-Kummissjoni
         
         Elżbieta BIEŃKOWSKA
         
            Membru tal-Kummissjoni
         
      
   
   
      (1)  ĠU L 157, 9.6.2006, p. 24.